Izziņa par atzinumos sniegtajiem iebildumiem

|  |
| --- |
| par Ministru kabineta noteikumu projektu „Grozījumi Ministru kabineta 2013. gada 22. janvāra noteikumos Nr. 51 "Noteikumi par darbības programmas "Infrastruktūra un pakalpojumi" papildinājuma 3.1.1.1. aktivitātes "Mācību aprīkojuma modernizācija un infrastruktūras uzlabošana profesionālās izglītības programmu īstenošanai" otrās projektu iesniegumu atlases kārtas īstenošanu"” un tam pievienoto sākotnējās ietekmes novērtējuma ziņojumu (anotācija) |

1. **Jautājumi, par kuriem saskaņošanā vienošanās nav panākta**

|  |  |  |  |  |  |  |
| --- | --- | --- | --- | --- | --- | --- |
| Nr.p.k. |  | Saskaņošanai nosūtītā projekta redakcija (projekta konkrētais punkts (pants)) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. |  | 2. | 3. | 4. | 5. | 6. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2019.gada 18.septembris, 14.oktobris |
|  |  |
| Saskaņošanas dalībnieki  | Tieslietu ministrija, Finanšu ministrija, Veselības ministrija, Satiksmes ministrija, Labklājības ministrija, Latvijas Brīvo arodbiedrību savienība, Pārresoru koordinācijas centrs, Latvijas Pašvaldību savienība |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Finanšu ministrijas, Tieslietu ministrijas |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Labklājības ministrija, Latvijas Pašvaldību savienība |
|    |  |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k.. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Iebildumi par noteikumu projektu** |
|  |  | **Finanšu ministrija** |  |  |
| 1.  | 65.2 Ja projekta ietvaros modernizēto infrastruktūru tās amortizācijas periodā izmanto saimnieciska rakstura darbībai, pārsniedzot šo noteikumu 65.12.1. apakšpunktā minēto papildinošai saimnieciskai darbībai iedalītās kapacitātes platības, laika vai finanšu izteiksmē apmēru, finansējuma saņēmējam piemēro šo noteikumu 8.19. apakšpunktā minēto publiskā finansējuma atgūšanas mehānismu.65.3 Finansējuma saņēmējs projekta ietvaros modernizēto infrastruktūru izmanto saimniecisku un ar saimniecisku darbību nesaistītu pamatdarbību veikšanai, kas atbilst ievērojot šādus nosacījumus: | 1.Lai novērstu tiesību normu nepamatotas interpretācijas risku, lūdzam precizēt noteikumu projekta 4.punktā ietvertās punktu redakcijas:1.1. 65.2 punktu, aizstājot vārdus “izmanto saimnieciska rakstura darbībai” ar vārdiem “izmanto papildinoša saimnieciska rakstura darbībai”;1.2. 65.3 punktu, norādot, ka saimnieciskajām darbībām ir jāatbilst 65.1 2.apakšpunktā ietvertajam definējumam. | Ņemts vērā. | 65.2 Ja projekta ietvaros modernizēto infrastruktūru tās amortizācijas periodā izmanto papildinoša saimnieciska rakstura darbībai, pārsniedzot šo noteikumu 65.12.1. apakšpunktā minēto papildinošai saimnieciskai darbībai iedalītās kapacitātes platības, laika vai finanšu izteiksmē apmēru, finansējuma saņēmējam piemēro šo noteikumu 8.19. apakšpunktā minēto publiskā finansējuma atgūšanas mehānismu.65.3 Finansējuma saņēmējs projekta ietvaros modernizēto infrastruktūru izmanto ar saimniecisku darbību nesaistītu pamatdarbību atbilstoši šo noteikumu 65.1 1. apakšpunktā ietvertajam definējumam un saimniecisku darbību atbilstoši šo noteikumu 65.1 2. apakšpunktā ietvertajam definējumam veikšanai, ievērojot šādus nosacījumus: |
|  |  | **Tieslietu ministrija**  |  |  |
| 2. | Izdoti saskaņā arEiropas Savienības struktūrfonduun Kohēzijas fonda vadībaslikuma 18. panta 10. punktu. | 1. Noteikumu projekts ir izdots saskaņā ar Eiropas Savienības struktūrfondu un Kohēzijas fonda vadības likuma 18. panta 10. punktu, kas paredz, ka, lai nodrošinātu Eiropas Savienības fondu vadību, Ministru kabinets nosaka kārtību, kādā īsteno darbības programmas papildinājumā norādītās Eiropas Savienības fonda aktivitātes, nosaka projektu iesniegumu vērtēšanas kritērijus, prasības projekta iesniedzējam, atbildīgo iestādi un sadarbības iestādi, kompetences sadalījumu starp šīm iestādēm un sadarbības kārtību, kā arī atbildīgās iestādes un sadarbības iestādes funkcionālās padotības formu. Vēršam uzmanību, ka noteikumu projektā veiktie grozījumi neatbilst iepriekš norādītajam Ministru kabineta deleģējumam, jo pēc būtības noteikumu projektā tiek noteikts regulējums saimnieciskās darbības uzraudzībai un publiskā finansējuma atgūšanai. Pamatojoties uz iepriekš minēto, izdarot noteikumu projektā papildinošos grozījumus Ministru kabineta 2013. gada 22. janvāra noteikumos Nr. 51 "Noteikumi par darbības programmas "Infrastruktūra un pakalpojumi" papildinājuma 3.1.1.1. aktivitātes "Mācību aprīkojuma modernizācija un infrastruktūras uzlabošana profesionālās izglītības programmu īstenošanai" otrās projektu iesniegumu atlases kārtas īstenošanu" (turpmāk – noteikumi Nr. 51), būtu nepieciešams papildināt noteikumu Nr. 51 deleģējumu ar Eiropas Savienības struktūrfondu un Kohēzijas fonda vadības likuma 18. panta 2. punktu. | Ņemts vērā. Norāde, uz kāda likuma pamata noteikumi izdoti, papildināta ar atsauci uz Eiropas Savienības struktūrfondu un Kohēzijas fonda vadības likuma 18. panta 2. punktu „kārtību, kādā uzrauga un izvērtē Eiropas Savienības fondu ieviešanu;”. Vienlaikus vēršam uzmanību, ka līdz ar to mainās noteikumu projekta punktu sākotnējā numerācija. | MK noteikumu projekta 1. punkts:1. Izteikt norādi, uz kāda likuma pamata noteikumi izdoti, šādā redakcijā: „Izdoti saskaņā ar Eiropas Savienības struktūrfondu un Kohēzijas fonda vadības likuma 18. panta 2. un 10. punktu”.
 |
| 3. | "8.19. izveido publiskā finansējuma uzraudzības un atgūšanas mehānismu, veic projekta ikgadēju uzraudzību un uzkrāj datus infrastruktūras amortizācijas periodā līdz 2020. gada 31. decembrim šo noteikumu 65.12. apakšpunktā minētajā gadījumā. Pēc 2020. gada 31. decembra šajā apakšpunktā minētās funkcijas nodrošina atbildīgā iestāde saskaņā ar šo noteikumu 7.7. apakšpunkta nosacījumiem." | 2. Norādām, ka noteikumu projekta 2. punktā izteiktajā noteikumu Nr. 51 8.19. apakšpunkta 2. teikumā varētu būt ietverts noslēguma jautājumu regulējums, proti, pārejas kārtība no pastāvošā tiesiskā regulējuma uz jauno tiesisko regulējumu. Ievērojot minēto, lūdzam skaidrot, vai minētais regulējums nav ietverams noslēguma jautājumos, nepieciešamības gadījumā papildinot noteikumu projektu. | Ņemts vērā.Skaidrojam, ka atbildīgās iestādes pienākums veikt ikgadēju uzraudzību un atbilstošu datu uzkrāšanu (kā pastāvīga norma) noteikts noteikumu projekta 2. punktā izteiktajā MK noteikumu Nr.51 7.7. apakšpunktā. Savukārt noteikumu projekta 3. punktā izteiktajā noteikumu Nr. 51 8.19. apakšpunktā atrunāts sadarbības iestādes pienākums veikt uzraudzību un datu uzkrāšanu noteiktā laika periodā. Vienlaikus skaidrības un pārskatāmības nolūkā noteikumu Nr. 51 8.19. apakšpunkta 2. teikumā uzsvērta atsauce uz 7.7. apakšpunktu – laika periodu, kurā uzraudzību un datu uzkrāšanu turpina atbildīgā iestāde.Līdz ar to noteikt pārejas kārtību nav nepieciešams, un atbildīgās iestādes ieskatā minētais regulējums nav ietverams noslēguma jautājumos. |  |
| **Iebildumi par anotāciju** |
| **Finanšu ministrija** |
| 4.  | II. Saimniecisko darbību uzraudzība un publiskā finansējuma atgūšanaLai varētu piemērot Komisijas paziņojuma 207. punktā noteikto, ir jānodrošina atbilstoša projekta ikgadēja uzraudzība profesionālās izglītības infrastruktūras amortizācijas periodā, kas noteikts, ievērojot Komisijas 2014. gada 3. marta Deleģētās regulas (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Komisijas regula Nr. 480/2014) I pielikumā noteikto projekta pārskata periodu. | 1. Lūdzam precizēt anotācijas I sadaļas  “Tiesību akta projekta izstrādes nepieciešamība” (turpmāk – I sadaļa) 2.puntā „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” (turpmāk – 2.punkts) ietverto atsauci uz Regulu Nr.1303/2013[[1]](#footnote-1), ņemot vērā, ka tā attiecināma uz Eiropas Savienības (turpmāk – ES) struktūrfondu un Kohēzijas fonda 2014.–2020.gada plānošanas periodu.
 | Ņemts vērā.Precizēta atsauce anotācijas I sadaļas 2. punktā, 5. lpp., kā arī redakcionāli precizēts sadaļas teksts. | No Padomes 2006. gada 11. jūlija regulas (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 57. panta izriet, ka ar saimniecisku darbību nesaistīta projekta vai projekta daļas pēcuzraudzību veic piecu gadu periodā pēc noslēguma maksājuma veikšanas finansējuma saņēmējam. |
| 5. |  | 1. Lūdzam papildināt anotāciju ar informāciju par noteikumu projektā ietvertā regulējuma ietekmi uz finansējuma saņēmējiem, ņemot vērā, ka ar ierosinātajiem grozījumiem tiem paredzēts noteikt papildu pienākumus, kas palielina administratīvo slogu finansējuma saņēmējiem.
 | Ņemts vērā.Sniegts atbilstošs skaidrojums anotācijas II. sadaļas „Tiesību akta projekta ietekme uz sabiedrību, tautsaimniecības attīstību un administratīvo slogu” 2. punktā (9.lpp).Vienlaikus anotācijas I sadaļas 2.punktā 8.lpp. (III. Infrastruktūras ekspluatācija saimniecisku darbību īstenošanai) projekta īstenotājam izvirzītās prasības papildinātas ar piemēru iekšējā normatīvā akta izstrādei attiecībā uz metodes izvēles un uzskaites nodalīšanas principiem. | Noteikumu projekta tiesiskais regulējums, nosakot finansējuma saņēmējiem papildu pienākumus, nebūtiski palielina administratīvo slogu finansējuma saņēmējiem, nepārsniedzot Ministru kabineta 2009. gada 15. decembra instrukcijas Nr. 19 „Tiesību akta sākotnējās ietekmes novērtēšanas kārtība” 25. punktā noteiktos administratīvo izmaksu novērtējuma sliekšņus naudas izteiksmē. |
| 6. | “III. Infrastruktūras ekspluatācija saimniecisku darbību īstenošanai” Noteikumu projekta nosacījumi sniedz iespēju efektīvāk izmantot projekta ietvaros modernizēto infrastruktūru, ko nodrošina iespēja infrastruktūru izmantot saimniecisku darbību īstenošanai, tai skaitā nomāt trešajām pusēm (papildinoša saimnieciska darbība), nodrošinot noteikumu projekta 4. punktā minēto nosacījumu izpildi. | 4. Anotācijas I sadaļas 2.punktā ietverts skaidrojums, kas cita starpā pieļauj iespēju infrastruktūru iznomāt trešajām pusēm: “III. Infrastruktūras ekspluatācija saimniecisku darbību īstenošanai Noteikumu projekta nosacījumi sniedz iespēju efektīvāk izmantot projekta ietvaros modernizēto infrastruktūru, ko nodrošina iespēja infrastruktūru izmantot saimniecisku darbību īstenošanai, tai skaitā nomāt trešajām pusēm (papildinoša saimnieciska darbība), nodrošinot noteikumu projekta 4. punktā minēto nosacījumu izpildi.”.Lūdzam ņemt vērā, ka infrastruktūras iznomāšana trešajām pusēm nav vērtējama kā saistīta ar vispārējās/profesionālās izglītības sistēmu un nav kvalificējama kā papildinošā saimnieciskā darbība, bet ir uzskatāma par saimniecisku aktivitāti tirgū – nekustamo īpašumu iznomāšanu. Skaidrojam, ka nekustamo īpašumu iznomāšana ir vērtējama kā tāda, kas atbilst visām Komercdarbības atbalsta kontroles likuma 5.pantā minētajām pazīmēm, t.sk. arī rada ietekmi uz konkurenci un tirdzniecību ES iekšējā tirgū. Attiecīgi, ja ir plānots atļaut šāda veida aktivitātes, lūdzam anotācijā skaidrot, saskaņā ar kādu ES līmeņa komercdarbības atbalsta kontroles dokumentu tiks nodrošināta profesionālās izglītības iestādēm sniegtā komercdarbības atbalsta saderība ar ES iekšējo tirgu, kā arī precizēt noteikumu projektu, ietverot atbilstošu komercdarbības atbalsta kontroles regulējumu. Alternatīvi, gadījumā, ja 3.1.1.1.aktivitātes “Mācību aprīkojuma modernizācija un infrastruktūras uzlabošana profesionālās izglītības programmu īstenošanai”. (turpmāk – 3.1.1.1.aktivitāte) ietvaros uzlabotajā profesionālās izglītības iestāžu infrastruktūrā plānotas tikai darbības, kas ir saistītas ar vispārējās/profesionālās izglītības sistēmu (tiks izmantotas tikai izglītības procesa nodrošināšanai vispārējās/profesionālās izglītības sistēmas ietvaros) un darbības, kas kvalificējams kā papildinoša saimnieciskā darbība vai papildpakalpojumi (atbilstoši noteikumu projekta 4.punktā ietvertajam 65.12.apakšpunktam), lūdzam attiecīgi precizēt arī skaidrojumu anotācijā. Vienlaikus lūdzam papildināt anotāciju ar skaidrojumu, ka 3.1.1.1.aktivitātes ietvaros radīto/ uzlaboto infrastruktūru ir tiesības izmantot papildinošu saimniecisku darbību veikšanai tikai tiktāl, ciktāl šī saimnieciskā darbība ir nepieciešama un saistīta ar funkcijas vai deleģēta pārvaldes uzdevuma veikšanu.  | Ņemts vērā.Veikts atbilstošs precizējums anotācijas I sadaļas 2. punktā, 8. lpp.Vienlaikus, lai nodrošinātu vienotu un nepārprotamu izpratni par noteikumu projekta piemērošanu, atsaucoties uz Konkurences Ģenerāldirektorāta e-State Aid WIKI sistēmā[[2]](#footnote-2) sniegtajam skaidrojumiem anotācijas I sadaļas 2.punkts 3.lpp. (I. Valsts atbalsta modernizācijas iniciatīvu ieviešana)papildināts ar piemēriem, skaidrojotsaimnieciskās darbības papildinošo raksturu un piemēriem par parastiem papildpakalpojumiem, kuriem nav jāpiemēro iedalītās kapacitātes platības, laika vai finanšu izteiksmē ierobežojumi, jo papildpakalpojumiem netiek patērēti tādi paši resursi (piemēram, materiāli, aprīkojums, darbaspēks un pamatkapitāls) kā ar saimniecisku darbību nesaistītai pamatdarbībai. | Noteikumu projekta nosacījumi sniedz iespēju efektīvāk izmantot 3.1.1.1.aktivitātes projekta ietvaros modernizēto infrastruktūru izglītības sistēmas ietvaros un darbībām, kas kvalificējamas kā papildinoša saimnieciskā darbība vai papildpakalpojumi (nodrošinot atbilstību MK noteikumu Nr. 51 65.12. apakšpunktam). |
|  |  | **Tieslietu ministrija**  |  |  |
| 7. | 2. Papildināt noteikumus ar 7.7. apakšpunktu šādā redakcijā:"7.7. atbilstoši šo noteikumu 8.19. apakšpunktā minētajam publiskā finansējuma uzraudzības un atgūšanas mehānismam Komisijas 2014. gada 3. marta Deleģētās regulas (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Komisijas regula Nr. 480/2014), I pielikumā noteiktajā projekta pārskata (dzīves cikla) periodā (turpmāk – infrastruktūras amortizācijas periods) no 2021. gada 1. janvāra līdz 2027. gada 31. decembrim nodrošina projekta ikgadēju uzraudzību un atbilstošo datu uzkrāšanu šo noteikumu 65.12.  apakšpunktā minētajā gadījumā."3. Papildināt noteikumus ar 8.19. apakšpunktu šādā redakcijā:"8.19. izveido publiskā finansējuma uzraudzības un atgūšanas mehānismu, veic projekta ikgadēju uzraudzību un uzkrāj datus infrastruktūras amortizācijas periodā līdz 2020. gada 31. decembrim šo noteikumu 65.12. apakšpunktā minētajā gadījumā. Pēc 2020. gada 31. decembra šajā apakšpunktā minētās funkcijas nodrošina atbildīgā iestāde saskaņā ar šo noteikumu 7.7. apakšpunkta nosacījumiem." | Norādām, ka noteikumu projekta anotācijas V sadaļas 1. tabulā (turpmāk – Tabula) ir norādīts Komisijas Deleģētās 2014. gada 3. marta Regulas (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Regula Nr.480/2014), I pielikums, kas ir ieviests tabulas B ailē norādītajā noteikumu projekta 2. punktā. Savukārt noteikumu projekta 2. punktā nav norādīta atsauce uz Tabulas A ailē norādīto Regulas Nr.480/2014 I pielikumu. Ievērojot, ka vienīgais regulu ieviešanas veids nacionālajos normatīvajos aktos ir atsauču veidošana uz tām, lūdzam papildināt noteikumu projektu ar atsauci uz iepriekš minēto Eiropas Savienības regulas normu vai precizēt Tabulu. | Ņemts vērā.Skaidrojam, ka noteikumu projekta 2. punktā (jaunā redakcijā – 3. punktā) nav norādīta atsauce uz Tabulas A ailē norādīto Regulas Nr.480/2014 I pielikumu, jo 3. punktā ir norādīta tieša sasaiste ar noteikumu projekta 2. punktu, kurā ir norādīta atsauce uz Regulu Nr.480/2014 un tās I pielikumu. Ņemot vērā, ka noteikumu projekta 2. un 3. punkts ir savstarpēji saistīti un saistība nepārprotami norādīta, uzskatām, ka nav nepieciešams uz Regulu Nr.480/2014 un tās I pielikumu atkārtoti atsaukties noteikumu projekta 3. punktā. Vienlaikus atbilstoši Tieslietu ministrijas piedāvātajai alternatīvai ir precizēta Tabula, saglabājot tikai 2. punktu un svītrojot 3. punktu. | Skat. precizētu Tabulu anotācijas 13.lp. |
| 8. |  | Papildus lūdzam papildināt projekta anotācijas V sadaļas 1. punktu un Tabulu ar informāciju par noteikumu projektā norādīto Līguma par Eiropas Savienības darbību 107. panta 1. punktu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība'' 55. un 56. punktam. | Ņemts vērā.Precizēta atsauce MK noteikumu Nr.51 65.11. apakšpunktā un attiecīgi papildināts anotācijas V sadaļas 1. punkts un Tabula – norādot atsauci uz Komisijas paziņojumu par Līguma par Eiropas Savienības darbību 107. panta 1. punktā minēto valsts atbalsta jēdzienu. | 65.11. ar saimniecisku darbību nesaistīta pamatdarbība – profesionālās izglītības iestādes pamatdarbība, kas neietilpst Līguma par Eiropas Savienības darbību 107. panta 1. punktā noteiktajā darbības jomā: valsts izglītības sistēmas ietvaros nodrošinātā valsts izglītība, ko finansē un uzrauga valsts; |
|  |  | **Finanšu ministrija*****( iebildums izteikts 2x elektroniskās saskaņošanas laikā (08.10.2019. vēstule Nr.12/A-21/4716)*** |  |  |
| 9. | (…) projekta pārskata periodā (turpmāk – infrastruktūras amortizācijas periods) izmantojama šādu saimnieciska rakstura darbību īstenošanai:1. ar saimniecisku darbību nesaistīta pamatdarbība – profesionālās izglītības iestādes pamatdarbība, ievērojot Komisijas paziņojuma 28. punktā noteikto: valsts izglītības sistēmas ietvaros nodrošinātā valsts izglītība, ko finansē un uzrauga valsts;2. saimnieciska rakstura darbības, ja tās atbilst šādiem kritērijiem: (…) | Ievērojot noteikumu projekta 5.punktā ietvertos atšķirīgos infrastruktūras izmantošanas mērķus – ar saimniecisku darbību nesaistīta pamatdarbība un saimnieciska rakstura darbības (papildinoša saimnieciska darbība un parastie papildpakalpojumi infrastruktūrā, kas neietekmē tirdzniecību starp Eiropas Savienības dalībvalstīm), lūdzam atbilstoši pārskatīt un precizēt anotācijas I sadaļas “Tiesību akta projekta izstrādes nepieciešamība” 2.punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” norādīto, kur šobrīd tiek nekorekti secināts, ka infrastruktūra tiks izmantota saimnieciska rakstura darbību īstenošanai, tai skaitā ar saimniecisko darbību nesaistītai pamatdarbībai.  | Ņemts vērā. | Veikti atbilstoši precizējumi anotācijas I sadaļas 2.punktā norādīto informāciju atbilstoši noteikumu projekta 65.1 2.apakšpunkta redakcijai. Skat. anotācijas 4.lpp. Vienlaikus anotācijas  8.lpp. novērstas neprecizitātes saimnieciska rakstura darbības terminoloģijā. |
|  | Zenta IļķēnaStruktūrfondu departamenta vecākā eksperteTālr. 67047793Zenta.Ilkena@izm.gov.lv  |  |  |  |

Izglītības un zinātnes ministrijas

1. Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 [↑](#footnote-ref-1)
2. <https://webgate.ec.europa.eu/fpfis/wikis/pages/viewpage.action?pageId=177902081&pagepropertiesreport.serverrender>; [https://webgate.ec.europa.eu/fpfis/wikis/display/StateAid/Para+207+-+Economic+activity+versus+non-economic+activity](https://webgate.ec.europa.eu/fpfis/wikis/display/StateAid/Para%2B207%2B-%2BEconomic%2Bactivity%2Bversus%2Bnon-economic%2Bactivity) [↑](#footnote-ref-2)